《次韵袁升之游云寺鸿庆院山茶之什》
宋代·蒲瀛

腊月寒冰火满空，玄冥移种祝融宫。
雪霜底事论坚白，儿女何知爱软红。
金鼎转丹应有异，玉沙洗水若为同。
细思造物元无物，颠倒繁华掌握中。

作者简介：蒲瀛字大受，号漫叟，四川阆中人。宋朝诗人。主要生活在宋徽宗、高宗年间。其父官至中奉大夫，详情暂不可考。蒲瀛是其长子，有弟二人，名大观、大渊。蒲瀛与郭印、莫将、何耕雅善，工诗、能词，宗法苏轼。著有《蒲氏漫斋录》（即《漫斋语录》）。